Kelmtejn mis-Surmast Direttur (2016) Aktar tagħrif dwari u s-Soċjetà Astratt: Dan l-artiklu huwa wieħed minn sensiela ta' kitbiet li jġibu l-isem ta' 'Kelmtejn mis- Surmast Direttur. L-għan tagħhom huwa li, jinfurmaw u/jew jedukaw lil dawk is-soċi li huma membri fi ħdan l-istess għaqda, xirka, soċjetà, assoċjazzjoni, unjoni, jew klabb mużikali, u b'mod aktar ġenerali, lil dawk li jiffrekwentaw il-każini tal-banda, jew sempliċiment għax huma dilettanti tal-festi maltin. Il-messaġġ tas-surmast direttur, flimkien ma' oħrajn miktubin minn xi membri tal- kumitat u l-kappillan tar-raħal, tkun bil-wisq mistennija fil-ktieb li joħroġ għall-festa sena wara l- oħra. Kliem muftieħ: Mro. Willie Attard, Patri Ġwann Abela ofm, Membri Atturi 'Stitut Kattoliku (MASK), Ateatru, MADC, Actor's Studio, Il-Famuża Koppla (marċ), Alla memoria di Gaetano Cuschieri (marċ funebri), Festa San Gejtanu, Ħamrun, Universitv of Malta Junior College, Għaqda Każini tal-Banda, Soċjetà Mużikali 'San Ġużepp' Ħamrun, Banda 'Peace' Naxxar, Catholic Institute Orchestra, Conservatoire National Supċrieur Musique et Danse (CNSMD). Daħla: Mill-feedback qawwi li kelli dwar l-artiklu tiegħi tas-sena l-oħra jidher li x-xogħol intgħoġob sew mill-qarrejja Ġużeppini li jixtiequ jkunu jafu dejjem ftit aktar dwari, imma aktar minn hekk, dwar ħidmet is-Soċjetà għażiża tagħna l-aktar fejn tidħol il-Banda u l-attivitajiet mużikali li hi twettaq matul is-sena. 1956: Bix-xieraq li, għall-festa ta' din is-sena, il-Ħamrun jiċċelebra għeluq is-60 sena mill-bini tal- koppla u l-marċ Il-Famuża Koppla tas-Surmast Willie Attard. Dawn iż-żewġ avvenimenti storiċi huma bħal tewmin identiċi li twieldu fl-istess ħin, il-wieħed arkitettoniku u l-ieħor mużikali. Jekk issemmi 'l wieħed ma tistax ma ssemmix 'il ieħor. Għal aktar tagħrif ara artiklu tiegħi fil-programm tal-festa ta' din is-sena. 1976: Il-banda tal-iskola. Meta kont nattendi l-iskola sekondarja 'Sir Temi Zammit' tan-Naxxar fis-sebgħinijiet, is-Sir Chetcuti, missier Joseph Chetcuti (vjolinist u preżentatur ta' 'Arani Issa') kien ilaqqgħana tista' tgħid kuljum fil-ħin tal-brejk biex. nikkunċertaw. il- mużika waqt li hu kien jakkumpanjana fuq il- pjanu. Il-kamra fejn konna niltaqgħu kienet maġenb il-canteen, u kull meta t-tieqa kienet tinżamm miftuħa, l-aktar minħabba is-sħana jew biex tidħol xi ftit taż-żiffa ħelwa, ma kontx iddoqq l-iċken nota minħabba r-riħa tfuħ tal-ikel li kienet tibda dieħlal Konna ndoqqu fl-okkażjonijiet kollha ta' matul is-sena skolastika. Ħafna drabi iżda, min kien ikun qed jismgħana jibda jittewweb wara biss ħames minuti daqql (Fir-ritratt nidhru jien flimkien ma' sħabi tal-klassi tat-tielet sena.) 1981: Il-Kumitat tal-Banda 'Peace' tan-Naxxar, li magħha ħriġt indoqq bil-klarinett meta kont għadni tfajjel, kien iddeċieda li l-banda Naxxarija (li dak iż-żmien ma kienx hemm ħliefha) għandha tieħu sehem fil-karnival ta' Malta. Għandi ngħidilkom li, il-karru jien kont iddisinjajtu, u l-qafas tiegħu konna ħdimnieh il-ħanut jien u missieri qabel ġarrejnieh il-każin biex inkomplu naħdmu fuqu u nagħtuh iż-żebgħa tal-kulur. Dik is-sena konna rbaħna għax ġejna t-tielet minn fost tliet kompetituril Niftakar li, il-Kumitat ta' dak iż-żmien kien xtrali kitarra spanjola bħala rikonoxximent tal-ħidma tiegħi u tas-suċċess illi ksibna. 1986: Fir-ritratt tal-ġenb nidher qed nidderieġi lill-Catholic Institute Orchestra fil- kunċert inawgurali tagħha. jdoqqu magħha dak iż-żmien komplew bl-istudji tagħhom u għamlu karriera fil- mużika. Eżatt warajja, jidher it-tabib Stephen Attard fuq il-pjanu li jiġi iben il- Kaptan Twannv Attard u neputi tas- Surmast Willie Attard. Mur għidlu lil Stephen li, wara tant snin, kelli nkunj jien li nilħaq Surmast fejn kien iħabbat nannuhl Dik is-sena wkoll, inzertat kienet waħda mpenjattiva ħafna għalija peress li kelli nikkomponi l-mużika għal għadd mhux żgħir ta' drammi fosthom, L-Imsikket (dramm tal- Passjoni) u Qalbiena (dramm storiku), it-tnejn kitba oriġinali ta' Ġwann Abela ofm u produzzjoni MASK. Wara li, l-ewwel rapreżentazzjoni tagħhom kienet issir fl-awditorju tal-Istitut Kattoliku, kienu mbagħad jittellgħu f'postijiet oħra, bħal ngħidu aħna fuq is-sur ta' De Redin, l-Imdina bħala parti mill-Maltafest. Il- mużika tagħhom u ta' oħrajn, kienet tiġi rrekordjata fuq cassette fl-istudjows tal-Media Centre meta din kellha l-kwartieri tagħha fil-Furjana. Fl-istess teatru wkoll, konna tellajna Il-Ballata ta' Salvu Skruġ, l-ewwel pantomima bil-Malti li qatt ittellgħet fuq palk Malti, kitba ta' ħija Saviour u Domenic Said u mużika tiegħi u ta' Toni Sant. Fis-sajf tal-istess sena kont daqqejt ukoll f'Satira (verżjoni mużikali) ta' Oreste Calleja. Id-direzzjoni kienet f'idejn Peter Busuttil u produzzjoni ATEATRU. Produzzjonijiet oħra teatrali, did-darba fit-Teatru Manoel, kienu jinkludu Five Finger Exercise ta' Peter Shaffer mal-MADC, fejn kelli ndoqq bħala pjanista, u Ir-Rewwixta tal-Qassisin, dramm satiriku ta' Alfred Buttigieg mal-Actors' Studio. Dan id-dramm kien reġa' ttella' fl- istess teatru fl-2005 u li fih kont żidt xi mużika ġdida u arranġajtha għall-orkestra. (Fir-ritratt tal-ġenb nidher qed niddiskuti fuq xi ħaġa mal-attriċi veterana Maltija, Carmen Azzopardi.) 1991: Kont għadni kif ksibt id-diploma u rbaħt il-midalja tad-deheb mill-konservatorju reġjonali ta' Lvon wara sentejn studju. Fl-istess sena irnexxieli nidħol fil-Conservatoire national supċrieur musique et danse (CNSMD) wara li kont qgħadt għall-eżamijiet kompetittivi ferm iebsin li damu sejrin għal ġimgħa sħiħa. Mis-sena akkademika ta' wara kont dħalt fil-klassijiet tal-professuri Loic Maillet (illum il- ġurnata l-organista tal-knisja tat-Trinità Mqaddsa ġewwa Pariġi) u Gerald Gastinel (kompożitur minn Lvon), it-tnejn studenti distinti tal-kompożitur Franċiż ta' fama mondjali, Olivier Messaien (1908-1992). (Fir-ritratt tal-ġenb nidher qed nippoża mal-pjanu f'waħda mis-swali fil-bini tal-konservatorju wara li kien għadu kif tħabbar ir-riżultat.) Il-ħidma tiegħi fl-aħħar sena: L-ewwel impenn tal-Banda wara l-festa ta' San Gejtanu tas-sena l- oħra kien proprju nhar is-Sibt 14 ta' Novembru meta kien imissha ddoqq il-marċ fil-Belt Valetta fil- festa ta' Sta. Ċeċilja. F'din l-okkażjoni, il-marċ A Santa Cecilia ta' Luigi Radelli ndaqq għall- ewwel darba mill-Banda tagħna. Din l-attività annwali tkun organnizzata mill-Għaqda Każini tal- Banda. Fit-23 ta' l-istess xahar imbagħad, il-Banda tagħna laqgħet għal darb' oħra lill-parteċipanti kollha li ħadu sehem fis-sitt edizzjoni tal-President 's Solidaritv Fun Run bid-daqq ta' marċi brijużi quddiem il-Każin stess. 2016: Il-Ħadd 7 ta' Frar saret l-ewwel edizzjoni tal-parata karnivaleska bil-parteċipazzjoni tat-tliet baned Ħamruniżi li bdiet min-naħa ta' fuq ta' Triq il-Kbira San Ġużepp u mxiet sa misraħ San Pawl fejn hemm l-istatwa ta' Fra Diegu. F'temp mill-isbaħ fil-qieraħ tax-xitwa, il-Banda Ġużeppina liebsa b'kostum adattat ferrħet lill-miġemgħa bid-daqq tal-marċi grotteski. L-attività kienet organizzata mill-Kunsill Lokali Ħamrun flimkien mal-Kunsill Malti għall-Arti u bil-kollaborazzjoni tas-Segretarjat għall-Kultura u Gvern Lokali u l-Awtorità Maltija għat-Turiżmu. Peress li, dis-sena l-Ġimgħa l-Kbira ġiet kmieni ħafna, it-tielet edizzjoni tal-Kunċert vokali u strumentali ta' mużika sagra sar il- Ħamis 17 ta' Marzu ġewwa l-Oratorju tal-Qalb ta' Ġesu ta' ħdejn il- knisja parrokkjali matriċi. L-Oratorju minn ġewwa kien armat għall- okkażjoni b'xi drapp vjola u tpoġġiet statwetta tad-Duluri fuq l-artal fejn kien hemm il-banda da camera armata bil-bandisti tal-post u oħrajn. Fuq ġenb ukoll, kien hemm manikin ta' Kristu marbut — xogħol l-assistent direttur ġenerali, l-istatwarju Robert Bartolo. It- Tlieta ta' wara mbagħad, sar il-pellegrinaġġ bl-istatwa devota tar- Rendentur. Il-korteo telaq minn Blata l-Bajda u mexa tul it-Triq il- Kbira San Ġużepp, akkumpanjat mill-Banda tagħna. Ħarġet ukoll CD bl-isem ta' 'Il-ħniena kbira t'Alla' li fiha tiġbor uħud mill-aqwa marċi funebri li ħarġu mill-pinna tas-Surmast Miruzzi kif wkoll, Ai mieci genitori (Mro. Vittorio Maltesei), u Alla memoria di Gaetano Cuschieri, kompożizzjoni tiegħi stess. Dawn il-marċi funebri, tneħħi tiegħi, kienu ġew irrekordjata fuq cassette f'nofs is-snin desgħin tas-seklu l-ieħor. Din is-CD tinsab għall-bejgħ. Bħal kull sena wkoll, ma jonqosx l-impenn sħiħ tal-Banda fil-festa ta' San Gużepp, Patrun tas- Soċjetà, li ġiet nhar l-1 ta' Mejju. Filgħodu saret is-soltu quddiesa solenni bis-sehem tal-Banda u s- sopran Giorgia Farrugia Sacco fid-daqq tal-innijiet liturġiċi fil-knisja parrokkjali ta' San Gejtanu. Wara sar is-soltu marċ tradizzjonali ta' filgħodu li telaq minn Blata il-Bajda sal-Każin, b'xi waqfa ukoll għal xi bibita jew tnejn. Filgħaxija mbagħad, il-Banda akkumpanjat 'il-vara ta' San Ġużepp u ndaqq l-'Innu Tifħir lil San Ġużepp — fl-agunija u fil-glorja' tas-Surmast Willie Attard, akkumpanjat ukoll mill-kor ta' Sta. Venera taħt id-direzzjoni ta' Joe Tanti. Okkażjoni oħra b'rabta ma' San Ġużepp kienet dik ta' meta ġejna mistednin mis-Soċjetà Missjunarja San Pawl biex indoqqu fil-bitħa tal-Istitut San Ġużepp ġewwa Sta. Venera nhar l-14 ta' Mejju fl-okkażjoni tal-100 sena mit-tberik tal-kappella ddedikata lill-istess Qaddis. U wara San Ġużepp jiġi s-sajf u miegħu jġib l-istaġun kbir tal-festi. Għandi l-pjaċir ngħid li, anki għal dis-sena, il-Banda żammet il-popolarità qawwija tagħha. Reġa' kellna numru sabiħ ta' servizzi barra mill-pajjiż, bi tnejn minnhom, dak ta' Sta. Marija (Rabat, Għawdex) u l-ieħor ta' Marija Reġina (Marsa) għadhom ġejjin wara l-festa titulari tagħna. Dis-sena wkoll, il-Banda reġgħet għamlithal Dan minħabba li, hi kellha żewġ servizzi f'żewġ postijiet differenti, fl-istess ġurnata u fl-istess ħin. Ġara li, il-marċ ta' filgħodu li nagħtu kull sena fil-festa tad-Duluri (San Pawl il-Baħar) ħabat mal-prova ġenerali tal-marċi li jsir fuq it-terrazzin. Nassigurakom li, bħalma kien ġara fl- 1993, meta ħabtu żewġ servizzi f'daqqa — Madonna tal-Ġilju (Imqabba) u Qalb ta' Ġesti (Ħamrun), ma kenitx ħaġa faċli għall-Kummissjoni Banda biex issib bandisti biżżejjed għaż-żewġ servizzi, imma bir-rieda tajba ta' kulħadd wasalna wkoll u ħriġna bl-unuri kollha. Kien jiġri l-istess ħaġa li kieku dis-sena messna ndoqqu fil-festa tal-Qalb ta' Ġest. Dan għaliex, fl-istess ġurnata u ħin kellna marċ u programm B'Kara għall-festa ta' Sant' Antnin. Ma rridx ninsa wkoll is-servizzi kbar li l- Banda tagħna tagħti fil-festa titulari fosthom, il-kunċert vokali u strumentali tal-Ġimgħa 5 ta' Awwissu, li fih, minbarra xogħlijiet klassiċi popolari, moderni u oħrajn, jindaqq l-Innu solenni ta' Miruzzi li ilu jindaqq sa mill-19011 Ma naqsux ukoll attivitajiet oħra fi ħdan l-iskola tal-mużika 'Carmelo Doneo' fosthom, daqq tal- innijiet tal-Milied u l-home concert li fih jieħdu sehem allievi u bandisti tal-post. Iż-żewġ kunċerti kienu diretti mill-assistent surmast, Mro. Nagħlaq billi niżżi ħajr lill-President tas-Soċjetà, is-Sur Louis Cuschieri u l-Kumitat Eżekuttiv, liċ- Ċermen, is-Sur Gaetano Cristina u tim kollu tal-Kummissjoni Banda, kif ukoll lill-Kummissjonijiet kollha fi ħdan is-Soċjetà u lil Tal-Miskina Kids Club. Ħajr ukoll lil Mro. Edwin Pace (għalliem ram) u Mro. Tancred Grech (għalliem ram) għad-dedikazzjoni tagħhom biex jgħallmu lill-allievi żgħar u kbar tagħna. Minn hawn nixtieq nifraħ ukoll lil, Anita Caruana (sassofonu kuntralt) u Charlotte Scicluna (kwartin) li dis-sena ħerġin idoqqu għall-festa ta' San Gejtanu u nawguralhom snin twal ta' ħidma mas-Soċjetà Mużikali San Ġużepp Ħamrun. Il-festa t-tajba lill-Ħamruniżi kollha.